62022TJ0209_RES
Asia T-209/22
Shahla Makhlouf
vastaan
Euroopan unionin neuvosto
Unionin yleisen tuomioistuimen tuomio (laajennettu yhdeksäs jaosto) 17.7.2024
Yhteinen ulko- ja turvallisuuspolitiikka – Syyrian tilanteen johdosta toteutetut rajoittavat toimenpiteet – Varojen ja taloudellisten resurssien jäädyttäminen – Jäsenvaltioiden alueelle pääsyn rajoittaminen – Luettelo henkilöistä, yhteisöistä ja elimistä, joita varojen ja taloudellisten resurssien jäädyttäminen koskee tai joiden pääsyä jäsenvaltioiden alueelle rajoitetaan – Kantajan nimen merkitseminen luetteloon ja säilyttäminen siinä – Rajoittavien toimenpiteiden kohteena jo olleen henkilön perillinen – Puolustautumisoikeudet – Arviointivirhe – Sopimussuhteen ulkopuolinen vastuu
Oikeudellinen menettely – Riidanalaisen toimen menettelyn kuluessa korvaava päätös tai asetus – Kanteen tarkistamista koskeva pyyntö – Edellytykset
(Unionin yleisen tuomioistuimen työjärjestyksen 86 artiklan 1 kohta)
(ks. 25 ja 29 kohta)
Euroopan unioni – Toimielinten toimien laillisuuden tuomioistuinvalvonta – Syyriaan kohdistetut rajoittavat toimenpiteet – Valvonnan laajuus – Toimenpiteen perusteltavuutta koskeva näyttö – Unionin toimivaltaisen viranomaisen velvollisuus riitauttamistapauksessa osoittaa asianomaisia henkilöitä tai yhteisöjä vastaan esitettyjen perusteiden perusteltavuus
[Euroopan unionin perusoikeuskirjan 47 artikla; neuvoston päätöksen 2013/255/YUTP, sellaisena kuin se muutettuna päätöksellä (YUTP) 2022/242 ja päätöksellä (YUTP) 2023/1035, liite; neuvoston asetukset N:o 36/2012, N:o 2022/237 ja N:o 2023/1027]
(ks. 36–42 kohta)
Euroopan unioni – Toimielinten toimien laillisuuden tuomioistuinvalvonta – Syyriaan kohdistetut rajoittavat toimenpiteet – Valvonnan laajuus – Kantajan merkitseminen riidanalaisen päätöksen liitteenä olevaan luetteloon sillä perusteella, että hän kuuluu Assadin tai Makhloufin perheeseen – Yleisön saatavilla olevat asiakirjat – Todistusarvo
[Euroopan unionin perusoikeuskirjan 47 artikla; neuvoston päätöksen 2013/255/YUTP, sellaisena kuin se muutettuna päätöksellä (YUTP) 2022/242 ja päätöksellä (YUTP) 2023/1035, liite; neuvoston asetukset N:o 36/2012, N:o 2022/237 ja N:o 2023/1027]
(ks. 43, 46 ja 47 kohta)
Yhteinen ulko- ja turvallisuuspolitiikka – Tiettyihin henkilöihin ja yhteisöihin Syyrian tilanteen perusteella kohdistetut erityiset rajoittavat toimenpiteet – Päätös 2013/255/YUTP ja asetus N:o 36/2012 – Syyriassa toimivia vaikutusvaltaisia liike-elämän edustajia sekä Assadin ja Makhloufin perheiden jäseniä koskeva olettama, jonka mukaan he tukevat Syyrian hallintoa – Luetteloon merkitsemisen hyväksyttävyys – Edellytykset
[Neuvoston päätöksen 2013/255/YUTP, sellaisena kuin se on muutettuna päätöksellä (YUTP) 2015/1836, 27 artiklan 1 kohta ja 2 kohdan a ja b alakohta sekä 28 artiklan 1 ja 2 kohta; neuvoston asetuksen N:o 36/2012 15 artiklan 1 kohdan a alakohta ja neuvoston asetuksen N:o 2015/1828 15 artiklan 1 a kohdan b alakohta)]
(ks. 49–52 kohta sekä 54 kohta)
Yhteinen ulko- ja turvallisuuspolitiikka – Tiettyihin henkilöihin ja yhteisöihin Syyrian tilanteen perusteella kohdistetut erityiset rajoittavat toimenpiteet – Päätös 2013/255/YUTP ja asetus N:o 36/2012 – Assadin ja Makhloufin perheiden jäseniä koskeva olettama, jonka mukaan he tukevat Syyrian hallintoa – Tutkittavaksi ottaminen – Edellytykset – Kumottavissa oleva olettama – Vastanäyttö – Arviointivirhe
[Neuvoston päätöksen 2013/255/YUTP, sellaisena kuin se on muutettuna päätöksellä (YUTP) 2015/1836, 27 artiklan 1–3 kohta ja 28 artiklan 1–3 kohta; neuvoston asetuksen N:o 36/2012 15 artiklan 1 kohdan a alakohta ja neuvoston asetuksen N:o 2015/1828 15 artiklan 1 a kohdan b alakohta ja 1 b kohta]
(ks. 53, 55–58, 60, 63, 67, 69, 72, 73, 76 ja 77 kohta)
Sopimussuhteen ulkopuolinen vastuu – Edellytykset – Lainvastaisuus – Vahinko – Syys-yhteys – Kumulatiiviset edellytykset
(SEUT 340 artiklan 2 kohta)
(ks. 87 kohta)
Sopimussuhteen ulkopuolinen vastuu – Edellytykset – Unionin oikeuden riittävän ilmeinen rikkominen – Toimielimen harkintavalta toimen antamisen yhteydessä – Toimielimen toimen tai menettelyn lainvastaisuuden arviointi – Tarve ottaa huomioon asiayhteyteen perustuvat ja ajalliset seikat – Unionin oikeuden riittävän ilmeisen rikkomisen toteaminen – Rikkomista ei ole tapahtunut
[SEUT 340 artiklan 2 kohta; neuvoston päätöksen 2013/255/YUTP, sellaisena kuin se muutettuna päätöksellä (YUTP) 2022/242 ja päätöksellä (YUTP) 2023/1035, liite; neuvoston asetukset N:o 36/2012, N:o 2022/237 ja N:o 2023/1027]
(ks. 90–93 sekä 99–102 kohta)
Sopimussuhteen ulkopuolinen vastuu – Edellytykset – Lainvastaisuus – Unionin oikeuden riittävän ilmeinen rikkominen – Vaatimus, joka liittyy siihen, että toimielimet ovat ylittäneet ilmeisellä ja vakavalla tavalla harkintavaltansa rajat – Varojen jäädyttämistä koskevat toimenpiteet – Toimielinten menettelyn lainvastaisuuden arviointi – Näyttö – Julkiset tietolähteet – Luetteloihin merkitsemistä koskevien aineellisten edellytysten riittävän ilmeinen rikkominen – Rikkomista ei ole tapahtunut
[SEUT 340 artiklan 2 kohta; neuvoston päätöksen 2013/255/YUTP, sellaisena kuin se muutettuna päätöksellä (YUTP) 2022/242 ja päätöksellä (YUTP) 2023/1035, liite; neuvoston asetukset N:o 36/2012, N:o 2022/237 ja N:o 2023/1027].
(ks. 96 ja 97 kohta)
Tiivistelmä
Unionin yleinen tuomioistuin kumoaa tuomiollaan Euroopan unionin neuvoston Shahla Makhloufia vastaan hyväksymät rajoittavat toimenpiteet ja tarkentaa Syyriaan kohdistettavista rajoittavista toimenpiteistä annetulla päätöksellä 2013/255 (
1
) perustetun perheenjäsenyysperusteen ulottuvuutta sekä todistustaakkaa ja mainitulla päätöksellä perustetun olettaman kumoamista koskevia sääntöjä.
Shahla Makhlouf on yksi 12.9.2020 kuolleen syyrialaisen liikemiehen Mohammed Makhloufin tyttäristä. Mohammed Makhloufin nimi oli merkitty neuvoston Syyriaan vuonna 2011 kohdistamien rajoittavien toimenpiteiden kohteena olevien henkilöiden ja yhteisöjen luetteloihin. (
2
)
Kantajan nimi merkittiin riidanalaisiin luetteloihin 21.2.2022 (
3
) seuraavan perusteen nojalla: ”Mohammed Makhloufin tytär. Makhloufin perheen jäsen”. Nimen merkitseminen perustui päätöksen 2013/255, sellaisena kuin se on muutettuna päätöksellä 2015/1836, 27 artiklan 2 kohdan b alakohdalla ja 28 artiklan 2 kohdan b alakohdalla sekä asetuksen 36/2012 (
4
), sellaisena kuin se on muutettuna asetuksella 2015/1828, 15 artiklan 1 a kohdan b alakohdalla perustettuun kuulumista Assadin ja Makhloufin perheisiin koskevaan perusteeseen. Neuvosto oli tässä tarkoituksessa nojautunut Assad Makhloufin perimyksen alkamista koskevaan syyrialaisen tuomioistuimen 27.9.2020 antamaan päätökseen, jota kantaja, vainajan perillinen, ei ollut riitauttanut. Kantajan nimi säilytettiin riidanalaisissa luetteloissa muun muassa 25.5.2023. (
5
)
Unionin yleisen tuomioistuimen arvio
Kantajan mukaan Makhloufin perheeseen kuulumisella ei yksistään voida oikeuttaa häneen kohdistettuja rajoittavia toimenpiteitä. Unionin yleinen tuomioistuin toteaa tästä ensinnäkin, että päätöksessä 2013/255, sellaisena kuin se on muutettuna päätöksellä 2015/1836, (
6
) tarkoitettuja eri henkilöluokkia koskevat erityiset merkintäperusteet ovat riippumattomia yhteyttä Syyrian hallinnon kanssa koskevasta mainitussa päätöksessä määritellystä yleisestä perusteesta. (
7
) Yksistään sillä, että henkilö kuuluu yhteen kyseisistä henkilöluokista, voidaan siten oikeuttaa rajoittavien toimenpiteiden toteuttaminen tarvitsematta esittää näyttöä siitä, että asianomaiset henkilöt tukevat valtaa pitävää Syyrian hallintoa tai hyötyvät siitä. Unionin yleinen tuomioistuin päätteli tästä, että perheenjäsenyysperuste on objektiivinen ja riippumaton peruste, joka riittää oikeuttamaan rajoittavien toimenpiteiden asettamisen ”Makhloufin– –” perheen jäsenille”. Kyseisiä henkilöitä ei kuitenkaan pidä merkitä riidanalaisiin luetteloihin, jos on riittävästi tietoja, jotka osoittavat, että he eivät ole lähellä Syyrian hallintoa, eivät harjoita minkäänlaista vaikutusvaltaa siihen tai aiheuta todellista toimenpiteiden kiertämisen riskiä. (
8
) Unionin yleinen tuomioistuin muistuttaa, että kantajan tehtävänä oli riidanalaisten säädösten riitauttamisen yhteydessä toimittaa todisteet kumotakseen yhteyttä Syyrian hallintoon koskevan perheenjäsenyysperusteesta johtuvan kumottavissa olevan olettaman.
Kantaja toteaa, että hän on syntyisin äitinsä ja Mohammed Makhloufin välillä vain muutaman kuukauden kestäneestä avioliitosta, hän ei ole koskaan asunut Syyriassa ja vietti lapsuutensa äitinsä kanssa Libanonissa, minkä vuoksi hän näki isäänsä vain hyvin vähän. Hän täsmentää lisäksi saaneensa Yhdysvaltain kansalaisuuden muutettuaan vuonna 1990 Yhdysvaltoihin, missä hän suoritti korkeakouluopintoja ja missä hän asuu nykyisin puolisonsa ja lastensa kanssa. Kantaja toimittaa ilmoitustensa tueksi joukon asiakirjoja, jotka unionin yleisen tuomioistuimen mukaan tukevat näitä ilmoituksia ja joista selviää, että kantajan elämä on nykyisin keskittynyt Yhdysvaltoihin. Unionin yleinen tuomioistuin toteaa niin ikään, että Mohammed Makhloufin kuolinilmoituksessa, jossa mainitaan vainajan viiden pojan ja kahden tyttären nimet, ei mainita, kuten tapana on, kantajan nimeä eikä tämän äidin nimeä vainajan entisenä puolisona. Unionin yleinen tuomioistuin katsoo näin ollen, että kantajan toimittamat todisteet ovat yhtäpitäviä ja uskottavia ja että yhdessä niillä voidaan tukea oikeudellisesti riittävällä tavalla hänen toteamuksiaan Makhloufin perheestä vieraantumisesta. Todisteita voidaan siis pitää riittävän konkreettisina, täsmällisinä ja yhtäpitävinä osoituksina siitä, ettei kantajalla ole yhteyttä Syyrian hallintoon tai että yhteys on katkennut, ettei hänellä ole vaikutusvaltaa siihen eikä hän aiheuta todellista rajoittavien toimenpiteiden kiertämisen riskiä. Tämän perusteella on katsottava, että kantaja on pätevästi kumonnut perheenjäsenyysperusteesta johtuvan yhteyttä Syyrian hallintoon koskevan olettaman.
Unionin yleinen tuomioistuin päättelee näin ollen, että riidanalaisiin säädöksiin liittyy arviointivirhe ja että ne on kumottava kantajaa koskevilta osin.
(
1
)	Syyriaan kohdistettavista rajoittavista toimenpiteistä 31.5.2013 annettu neuvoston päätös 2013/255/YUTP (EUVL 2013, L 147, s. 14), sellaisena kuin se on muutettuna 12.10.2015 annetulla neuvoston päätöksellä (YUTP) 2015/1836 (EUVL 2015, L 266, s. 75).
(
2
)	Ks. Syyriaan kohdistettavista rajoittavista toimenpiteistä annetun päätöksen 2011/273/YUTP täytäntöönpanosta 1.8.2011 annettu täytäntöönpanopäätös 2011/488/YUTP (EUVL 2011, L 199, a. 74) sekä Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 442/2011 täytäntöönpanosta 1.8.2011 annettu neuvoston täytäntöönpanoasetus (EU) 755/2011 (EUVL 2011, L 199, s. 33). Mohammed Makhloufin nimi poistettiin luetteloista päätöksen 2013/255/YUTP täytäntöönpanosta 24.2.2022 annetulla neuvoston täytäntöönpanopäätöksellä (YUTP) 2022/306 (EUVL 2022, L 46, s. 95) sekä asetuksen (EU) N:o 36/2012 täytäntöönpanosta 24.2.2022 annetulla neuvoston täytäntöönpanoasetuksella (EU) 2022/299 (EUVL 2022, L 46, s. 1).
(
3
)	Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta 21.2.2022 annettu neuvoston täytäntöönpanopäätös (YUTP) 2022/242 (EUVL 2022, L 40, s. 26) ja Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 21.2.2022 annettu neuvoston täytäntöönpanoasetus (EU) 2022/237 (EUVL 2022, L 40, s. 6).
(
4
)	Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18.1.2012 annettu neuvoston asetus (EU) N:o 36/2012 (EUVL 2012, L 16, s. 1), sellaisena kuin se on muutettuna 12.10.2015 annetulla neuvoston asetuksella (EU) 2015/1828 (EUVL 2015, L 266, s. 1).
(
5
)	Päätöksen 2013/255 muuttamisesta 25.5.2023 annettu neuvoston päätös (YUTP) 2023/1035 (EUVL 2023, L 139, s. 49) ja Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 25.5.2023 annettu neuvoston täytäntöönpanoasetus (EU) 2023/1027 (EUVL 2023, L 139, s. 1).
(
6
)	Ks. päätöksen 2013/255, sellaisena kuin se on muutettuna päätöksellä 2015/1836, 27 artiklan 2 kohdan b alakohta.
(
7
)	Ks. päätöksen 2013/255, sellaisena kuin se on muutettuna päätöksellä 2015/1836, 27 artiklan 1 kohta ja 28 artiklan 1 kohta.
(
8
)	Ks. päätöksen 2013/255, sellaisena kuin se on muutettuna päätöksellä 2015/1836, 27 artiklan 3 kohta ja 28 artiklan 3 kohta.